A tavasszal folytatódó bajnokság első mérkőzésén a lila-fehérek rögtön egy történelmi, 6–0-s vereségbe szaladtak bele, a Paks csapata játszotta a hóhér szerepét. Az Újpest ekkora gólkülönbséggel még sosem szenvedett vereséget a Megyeri úti pályán. A IV. kerületieknek azonban muszáj volt összeszedniük magukat, hiszen az elkövetkező héten már a Puskás stadionba mentek, a Ferencváros elleni derbire került sor. A mérkőzésen 41 perc elteltével született az első találat, Somália ballal ragasztott óriási gólt Balajcza kapujába. Bár a második félidőben Kabát még kiegyenlített, a meccset mégis a Fradi nyerte, ezúttal Csukics lőtte ki a felsőt.